MÁRCIUS 28.

Szentéletű Csodatevő István és szentéletű Új Vidor atyánk emléke,

nagyböjt hatodik keddjén a hajnali szolgálaton

***Alleuja…***

***1. hang***

A testnélküli erők testben való megjelenése **ál**tal \* szellemi és természetfölötti belátásra **te**szünk szert, \* s a háromszemélyű istenség megvilágosítását fel**fog**va \* a háromszorszent ének dal**la**mára \* kerubok módjára így ki**ál**tunk: \* Szent, szent, szent vagy, **Is**te**nünk**, \*’ Előhírnöködnek közbenjárása által **ir**galmazz nekünk!

***Dicsőség…***

Az összes mennyei erőkkel **e**gyütt \* kerubok módjára így zengünk a magasságban **le**vőnek \* a háromszorszent dicséretet zenge**dez**ve: \* Szent, szent, szent vagy, **Is**te**nünk**, \*’ összes szentjeidnek imái által **ir**galmazz nekünk!

***Most és…***

Álomból ébredve eléd borulunk, Jó**sá**gos, \* és az angyalok énekét zengjük neked, Nagy**ha**talmú: \* Szent, Szent, Szent vagy **Is**te**nünk**, \*’ az Istenszülő imái által **ir**galmazz nekünk!

*Az első zsoltárcsoport után bűnbánati kathizmák*

***1. hang. Minta: A te sírodat őrző katonák…***

Tékozlással éltem föl minde**ne**met, \* Uram és Üdvö**zí**tőm, \* de szemeimet most irgalmad kimeríthetetlen gazdagságára szö**ge**zem. \* Atyai karodat gyorsan tárd ki fe**lém**, kérlek, \* és nyomorúságra jutott lelkemet ne **vesd** meg, \* mert bűnbánattal kiál**tom** neked: \* Vétkeztem **el**le**ned**, \*’ de üd**vö**zíts engem!

***Elővers:*** *Uram, ne felindulásodban* ***feddj*** *meg, \* és haragodban se bün****tess*** *meg engem!*

Ítélőszéked félelmetes, ítéleted igaz**sá**gos, \* az én cselekedeteim pedig **ször**nyűek. \* De te, Irgalmas, siess megmenté**sem**re, \* és a büntetésektől sza**ba**díts meg! \* Ments meg, Uram, a kosok kárhoza**tá**tól, \* és méltass, hogy jobbodon **áll**has**sak**, \*’ legigaz**sá**gosabb Bíró!

***Dicsőség… most és… Istenszülő-ének***

Ki az istenségnek enyészhetetlen tüzét fo**gan**tad, \* és szeplőtelenül szülted az Urat, az élet **for**rását, \* malaszttal teljes Is**ten**szü**lő**, \*’ mentsd meg a pusztulástól a téged **ma**gasztalókat!

*A második zsoltárcsoport után József szerzetes kathizmája*

***6. hang. Minta: Angyali erők…***

Bűnök betegsége **e**mészt el, \* kétségbeesés á**gyá**ban fekszem. \* A te szereteteddel, betegek orvosa, **te**kints rám! \* Ne engedd, hogy nyomorultan halál**ba** merüljek, \* de könyörülj **meg** rajtam, \* hogy buzgósággal **é**nekeljem: \* Irgalom oszto**ga**tója, \*’ Urunk, di**cső**ség néked!

***Dicsőség… most és… Istenszülő-ének ugyanarra***

Gábornak szózata, melyet a Szűzhöz **in**tézett, \* üdvösségünk **kez**dete lett, \* mert a Szűz meghallotta az „Üd**vöz**légy”-et \* és elfogadta **a** köszöntést; \* nem kételkedett, mint hajdan Sára a **sá**torban, \* ha**nem** így felelt: \* íme, az Úr szol**gá**lója, \*’ legyen nekem a te **i**géd szerint!

*A harmadik zsoltárcsoport után Szt. Tivadar kathizmája*

***5. hang. Minta: Ma fényesen tündöklik a bajnokok emléke…***

Tegnap és ma még be**teg** volt Lázár, \* akkor ezt rokonai sietve hozták Krisztusnak tu**do**mására. \* Készülj fel örömmel, **Be**tánia, \* az Úr és Király fo**ga**dására, \* s te is han**goz**tasd velünk: \*’ Urunk, di**cső**ség néked!

***Dicsőség… most és… Istenszülő-ének ugyanarra***

Istennek Szent Anyja, keresztény**ség** bástyája, \* mentsd meg, mint szoktad, a **te** népedet, \* mely téged kitartó**an** szólítgat: \* Vesd el rút és csalárd gondo**la**tainkat, \* hogy hozzád **így** kiálthassunk: \*’ Üdvözlégy, **mind**örökké szűz!

*Kánonok*

*Versenként végigmondjuk a második bibliai ódát*

*II. óda. 6. hang*

Lássátok, lássátok, hogy én vagyok az Isten, \* ki egyedül hatalmas jobbommal egykor a pusztában mannát hullattam, \* és a sziklából vizet fakasztottam \* az én népem számára!

Önként szegénnyé lettél, természetednél fogva gazdag Krisztus! Szántszándékkal éheztél, te, ki magad táplálsz minden élőlényt! Én is éhezem kegyelmedre, tölts meg engem azzal, s tégy majd egykor asztalod részesévé, Ige!

Tégy engem, Krisztusom, szegény Lázárrá, és szórd szét bűneimet, melyeket gonosz módon halmoztam föl! Tölts meg, könyörületes, a te tökéletes szereteteddel, és szabadíts meg majd a rettenetes büntetéstől!

A böjt hajdan megedzette és a tűznél is erősebbekké tette az ifjakat Babilonban. Őket kövesd buzgón, csüggedés nélkül, lelkem, s akkor a bűnös élvezetek tüzét a Szentlélek harmatával te is eloltod majd!

*Istenszülő-ének*

Üdvözlégy! Kiáltjuk neked, ki az örömet szülted, malaszttal teljes, Istenszülő Szűz! Esedezzél Istenhez, akit te szültél, hogy szabadítsa meg mindig magasztalóidat a veszedelmektől és az enyészettől!

***Katavászia 5. hang***

Lássátok, lássátok, én vagyok az Isten, \* ki önkéntes elhatározással testet öltöttem, \* hogy üdvözítsem Ádámot, \* aki a kígyó csalárdsága folytán a parancs megszegése miatt elbukott!

Kathizma

 4. hang. Minta: Hamar előzz meg...

Istennek szentelted **é**letedet, \* Krisztus jeles **pap**jává lettél, \* legszentebb, végte**le**nül boldog. \* Azért sok verejték és **küz**delem árán \* örvendezve átköltöztél a szelle**mi** hajlékba, \*’ és most a gyógyulások áradatát bu**zog**tatod nekünk.

Dicsőség… most és… Istenszülő-ének ugyanarra

Gyorsan fogadd el esedezéseinket, **Is**tenszülő, \* és vidd föl isteni Fiad elé, szep**lő**telen Úrnőnk! \* Mentsd meg azokat, akik a veszélyekben hozzád **me**nekülnek! \* Törd le, ó Tisztaságos, a szolgáid ellen támadó istentelenek **fon**dorlatait, \*’ és alázd meg **a**zok hatalmát!

*Martirikon*

***1. hang Minta: Habár sírod köve…***

Szent vértanúk, mint jó harcosok, egyetértve hit**te**tek, \* s a zsarnokok fenyegetéseitől meg nem ri**ad**tatok, \* és lelkesen eljutottatok Krisz**tus**hoz, \* mert drága keresztjét föl**vet**tétek, \* a pályafutást ti elvégez**té**tek, \* és a mennyekből diadalt a**rat**tatok. \* Dicsőség hát annak, ki nektek erőt **a**dott! \* Dicsőség annak, ki benneteket megko**szo**rú**zott**! \*’ Dicsőség annak, ki általatok mindenkinek **gyó**gyulást szerzett!

*VIII. óda. 6. hang*

A lángok között a szent ifjaknak \* harmatot ömlesztettél, \* és az igaznak áldozatát a vízzel együtt fölégetted, \* mert te mindent művelhetsz, Krisztus, tetszésed szerint, \* azért magasztalunk téged mindörökké!

Amikor fontolóra veszem bűneim sokaságát, lelkiismeretfurdalás fog el, mintha szerencsétlenül a tűzben szenvednék már. Könyörülj rajtam. Isten Igéje, a te bőséges irgalmaddal!

Észre sem vettem Lázár jótetteit, mert a könyörtelen gazdag viselkedését utánoztam. Könyörületes Istenem, könyörülj rajtam, és téríts meg, hogy dicsőíthesselek mindörökké!

Lelki gyengeség vesz erőt rajtam, s kétségbeesésemben már majd meghalok. Oltalmadért esedezem, Jézusom, ki életre kelted a hozzád folyamodókat.

*Istenszülő-ének*

Ments meg engem, legszentebb Szűz, légy segítőm gyengeségemben, hiszen az irgalmat akaró Istent szülted, akit mindörökké magasztalunk!

***Katavászia***

A szentéletű ifjak a kemencében \* téged magasztaltak, Krisztus, \* mikor ezt énekelték: \* Áldjátok, az Úrnak művei, az Urat!

*IX. óda. 6. hang*

Istent embernek lehetetlen meglátni, \* őrá nem mernek \* az angyali rendek tekinteni. \* De általad, Tisztaságos, \* halandóknak is látható lett a megtestesült Ige, \* kit az égi hadakkal együtt magasztalván, \* téged dicsőítünk!

Hajdan az ember, az első teremtmény, a torkosság miatt szerencsétlenül elveszítette a Paradicsomot, és fennakadt a halál hálójában. Böjtölj, lelkem, s ne kövesd őt, hanem menekülj a torkosság szenvedést okozó gyönyörétől!

Ha eszembe jut a te ítélőszéked és az örök tűz, legigazságosabb Bírám, már ítéleted előtt megítélem magam. Félek és rettegek, mert olyan sokat vétkeztem ellened, amennyit senki más ezen a földön. Te azonban könyörülj meg rajtam!

Tisztuljunk meg sötét szenvedélyeinktől fényesen ragyogó imádsággal, s vigyük erényeink pálmaágait; így menjünk sietve Krisztus elé, ki arra vár, hogy a szamár vemhére üljön, s a szenvedésre készül, hogy üdvözítsen minket!

*Istenszülő-ének*

Istentől megáldott Szűz! Belőled tündöklött föl a sötét szenvedélyektől fogvatartottak számára a világosság és a béke megadója, Krisztus. Ő eltörli az ő figyelmen kívül hagyásából fakadt törvényszegést, és számunkra fényes váltságot szerez.

***Katavászia***

Izaiás, örvendj! \* Szűz fogant méhében, \* és fiat szült, Emmánuelt, \* Istent és embert. \* Kelet az ő neve, \* kit is magasztalván \* a Szüzet dicsérjük.

*Fényének*

Urunk, ki a világosságot fölragyogtattad, \* tisztítsd meg lelkünket is minden bűntől Előhírnöködnek közbenjárása által irgalmazz nekünk!

*Előverses sztihirák*

***5. hang***

Bűnökbe zuhant és vétkekkel megbilin**cselt** lelkem, \* miért vagy gondatlan **és** miért henyélsz? \* Fuss, mint Lót, a bujaság Szodomájának és Gomorájának tűz**vé**széből, \* hátra ne fordulj, nehogy só**bál**vány légy! \* Menekülj az e**ré**nyek hegyére, \* és kerüld mindig a kegyetlen gazdag égető szívte**len**ségét! \* Ábrahám kebele felé igyekezz, **mint** Lázár, \* és alá**zat**tal ezt kiáltsd: \*’ Uram, reményem és menedé**kem**, dicsőség néked! *(kétszer)*

*Martirikon*

A te bajnoka**id**, Uram, \* az angyalok sere**ge**it követték, \* úgy tűrték a kínokat, mintha test nélkül **vol**nának, \* Egyetlen remé**nyük** az volt, \* hogy majd elnyerik a meg**í**gért javakat. \* Az ő könyörgésükre, Krisz**tus** Isten, \* a te világodnak ajándékozz bé**kes**séget \*’ és a mi lelkünk**nek** gazdag kegyelmet!

***Dicsőség… most és… Istenszülő-ének ugyanarra***

Hozzádkönyörgünk, Istennek ál**dott** Anyja, \* esedez**zél** érettünk, \*’ hogy a mi **lel**künk üdvözüljön!

***Tropár 8. hang***

Dicsőséged **temp**lomában állva \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk ir**gal**mad ajtaját!